ทองคำพุ่ง 17.8 ดอลล์
สัญญาทองคำตลาดนิวยอร์กปิดพุ่งขึ้น เหตุวิตกหนี้กรีซหนุนแรงซื้อ
30 ต.ค. 2565

สัญญาทองคำตลาดนิวยอร์กปิดพุ่งขึ้น เหตุวิตกหนี้กรีซหนุนแรงซื้อ
สัญญาทองคำตลาด COMEX (Commodity Exchange) ส่งมอบเดือนธ.ค.พุ่งขึ้น 17.8 ดอลลาร์ หรือ 1% ปิดที่ 1,729.6 ดอลลาร์/ออนซ์ หลังจากเคลื่อนตัวในช่วง 1,715.50-1,745.60 ดอลลาร์/ออนซ์
นักลงทุนเข้าซื้อทองคำเพื่อหลีกเลี่ยงความเสี่ยง เนื่องจากความวิตกกังวลที่ว่ากรีซอาจจะผิดนัดชำระหนี้ หลังจากคณะรัฐมนตรีกรีซอนุมัติแผนการของนายกรัฐมนตรีจอร์จ ปาปันเดรอู ที่จะจัดทำประชามติเพื่อเปิดโอกาสให้ประชาชนได้มีส่วนตัดสินใจว่าจะยอมรับข้อตกลงการให้ความช่วยเหลือกรีซหรือไม่
นอกจากนี้ สัญญาทองคำยังได้แรงหนุนจากสกุลเงินดอลลาร์สหรัฐที่อ่อนค่าลงเมื่อเทียบกับสกุลเงินหลักๆในตะกร้าเงิน 
เทรดเดอร์บางคนในตลาดทองคำนิวยอร์กเชื่อว่า การที่ตลาดทองคำและตลาดสินค้าโภคภัณฑ์ประเภทอื่นๆทะยานขึ้นเมื่อคืนนี้ เป็นผลมาจากบรรยากาศการซื้อขายที่คึกคักในตลาดหุ้น หลังจาก ADP Employer Services ซึ่งเป็นบริษัทวิจัยด้านตลาดแรงงานในสหรัฐเปิดเผยว่า ภาคเอกชนทั่วสหรัฐมีการจ้างงานเพิ่มขึ้น 110,000 ตำแหน่งในเดือนต.ค.